ההפקות, האירועים והצגות הילדים ברחבי הארץ בחנוכה - השקמה חולון
הקוסם מארץ עוץ, קרקס מיומנה, מופע מעופפים, מחזמר על המכבים, כלבים וסוסים, אורות בנמל ותחרות סביבונים. מבחר בילויים לכל המשפחה ולילדים שיעשו את חנוכה מואר במיוחד
פורסם בתאריך: 1.12.18 08:34
חופשת החנוכה היא הזדמנות נהדרת לבילוי משפחתי עם הילדים, הסבתות והסבים וכל המשפחה. הנה מבחר בילויים, הצגות, סרטים וימי כיף לחג האורים ברחבי ישראל:
"עולם האגדות"
לחנות של סבא נתי מגיעה בובת פיה אמתית מעולם האגדות, שמגלה לו שעולם האגדות בסכנה. למספר הסיפורים בעולם האגדות (קובי פרץ) נגמרו האגדות והוא צריך למצוא אגדה חדשה. האגדה החדשה מסתתרת בתוך תיבה שיכולה להתגלות רק ע"י שלושה חברי אמת. בעזרת כוכבי הילדים האהובים, מיקי, רוי בוי וקופיקו, נצא למסע במהלכו נעבור דרך אגדות, נפגוש דמויות שגדלנו עליהן ובעיקר נגלה את ערכה של חברות אמיתית, אומץ לב, אהבה וכוח הצחוק
לגילאי: החל מגיל שנתיים ולכל המשפחה. מחיר כרטיס: 19.90 שקל (מסובסד ע"י רשת רמי לוי ולא מותנה ברכישה בסניפים).
איפה? האנגר ת"א, מרכז הקונגרסים חיפה, בנייני האומה י-ם והמשכן לאמנויות הבמה באר שבע
עולם האגדות. צילום: רונן אקרמן
גירסה מחודשת לקלאסיקה האהובה והעל זמנית "הקוסם מארץ עוץ" בכיכובם של מלכת הילדים, רינת גבאי, נסרין קדרי, בתפקיד ראשון בעולם הילדים, הזמר אדם, סוגר מעגל בתפקיד איש הפח בו כיכב לפני 24 שנים, איתי תורג'מן ואיציק כהן.
החל מגיל שלוש ולכל המשפחה. מחיר כרטיס: 129 שקל
איפה? המשכן לאמנויות הבמה ת"א, המשכן לאמנויות הבמה באר שבע, המשכן לאמנויות הבמה אשדוד, היכל התרבות אשקלון, היכל התרבות נתניה, תיאטרון הצפון קריית חיים.
הקוסם מארץ עוץ. צילום: רונן אקרמן
לפני הרבה שנים קם ילד ומחליט ללכת לאכול ארוחת בוקר – על הידיים. בעיר אחרת ילדה קושרת חבל לצמרת הכי גבוהה ומטפסת כמו חתול. בחדר ילדים קופסאות צעצועים הופכות למערכת תופים מפוארת, סלונים הפכו לסטודיו למחול, מצקות למיקרופונים, תפוזים לכדורי ג'גלינג.
קרקס מיומנה לילדים מביא לבמה חבורת ילדים שידעו מה הם רוצים להיות כשכולם עוד רוצו להיות כבאים ומאז כבר שנים הם מתאמנים, מתמקצעים ומזיעים כדי להיות הטובים ביותר – קבוצת מיומנה לילדים ואמני קרקס מהשורה הראשונה במופע מיוחד לחנוכה.
לבני תשע עד 14. מחיר כרטיס: 149 שקל
איפה ומתי? היכל התרבות ראשון לציון, שני, 3.12, 16:00, 18:15.
במהלך החנוכה יערכו מופעי תעופה מיוחדים ומפתיעים במתחםFLYBOX שבראשון לציון. ניתן להגיע ולצפות במדריכים אשר יפגינו את כישורי התעופה שלהם במופע מרהיב המשלב אקרובטיקה וכישורי תעופה מהפנטים ולקבל הצצה לעולם תעופת הגוף שאף הוא צובר תאוצה. מופעי התעופה ישלבו אלמנטים של חושך ואור עם חליפות תעופה מיוחדות לכבוד החנוכה. בחלק מימי החנוכה יערכו במתחם גם סדנאות להכנת טיסנים בחינם.
לכל המשפחה. מחיר כרטיס: הכניסה למתחם חינם. מתי? 4-9/12 – מופעי החנוכה, 16:00. 5-6/12 – סדנאות הכנת טיסנים.
פליי בוקס. צילום: אלעד ניסים
"שובם של המכבים"
אחד מסיפורי הגבורה הגדולים ביותר מתעורר לחיים בכיכובם של עוז זהבי, בתפקיד יהודה המכבי, חן אמסלם ואגם בוחבוט, שלראשונה תיקחנה חלק בהפקת חנוכה, רוני דלומי, בתפקיד מרים ומייקל לואיס. יחד הם יופיעו במחזמר ענק מחזמר מיוחד ומרתק, בשיתוף עשרות משתתפים, רקדנים ואקרובטים, המציג סיפור עלילה מקורי השם דגש על סיפור חג החנוכה.
איפה? היכל הטוטו חולון, תיאטרון הצפון קריית חיים, היכל התרבות פתח תקוה, המשכן לאמנויות הבמה באר שבע, היכל התרבות נתניה, היכל התרבות עפולה.
"בעקבות הלב"
גרסה מחודשת לקלאסיקה "הלבלר הקטן מפירנצה" בכיכובם של שולי רנד, ישי לפידות ומאיר סוויסה.
החל מגיל שנתיים ולכל המשפחה. מחיר כרטיס: 89-129 שקל
איפה? בימות היכלי התרבות בארץ.
בעקבות הלב. צילום: אילן בשור
הפרויקט המוסיקלי של האחים רן ויאיא כהן אהרונוב ("הדג נחש") הוא סיפור הצלחה מרגש שהחל באלבום שירים שהפכו לספר ומשם להצגה על חוויות חבורת הילדים ומקום מפגשם על צמרת העץ.
לגילאי עשר עד 14. איפה ומתי? 4.12 , 10:00, סינמה סיטי גלילות, מחיר כרטיס: 87 שקל. מוזיאון תל אביב, אולם רקאנטי, 6.12 בשעה 11:30.
ילדי בית העץ. צילום: עומר קידר
"מסתובבים בנמל תל אביב" ואליפות סביבונים ארצית
המיצב "מסתובבים בנמל תל אביב" יואר ויתקיים רצוף לאורך כל ימות ולילות חג החנוכה.
פעילות לכל המשפחה.
מתי? הפעילות תתקיים בימים ג', ד', ה' 4-5-6.12, 16:00-11:00.
איפה? נמל תל אביב על הדק, על בסיס מקום פנוי ובהתאם למזג האוויר. כניסה חופשית.
מסתובבים בנמל תל אביב. הדמיה סטודיו פלטון
המחזמר מגולל את סיפורו של בן, ילד הרואה עצמו כחלש ואינו מקובל בחברה. בן מבקש משאלה ונוחתת בחדרו פיה המלמדת אותו משחקי קסם על מנת שישחקו בממלכת האגדות, שם כל המשאלות מתגשמות. בהשתתפות מאות שחקני "בימת הנוער" רחובות.
מחיר כרטיס: 49 שקל (לתושבי רחובות 45 שקל).
מתי ואיפה? יום שלישי (4.12) 13:00, 16:00, 18:30, יום רביעי (5/12) 10:30, 13:00, 16:00, 18:30, יום חמישי (6/12) 10:30, 13:00, 16:00, 18:30, יום שישי (7/12) 10:00, 12:30, מוצ"ש (8/12) 20:00, יום ראשון (9/12) 10:30, 13:00, 16:00, 18:30, יום שני (10/12) 13:00 מופע מונגש, 16:00, 18:30. ההצגות יתקיימו בהיכל התרבות רחובות.
סרט אנימציה "ג'ים ונהג הקטר"
ג'ים ונהג הקטר" נחשב לאחד מספרי הילדים האהובים והנמכרים בכל העולם. הסרט (בדיבוב לעברית) מספר את סיפורו של ג'ים כפתורי, הנער האסופי, וחברו הטוב לוקאס נהג הקטר יוצאים יחד למסע הרפתקאות מופלא. מדובר באחת ההפקות הגדולות והיקרות בתולדות הקולנוע. פרויקט ייחודי שהושלם לאחר 14 שנה.
לגילאי חמש פלוס ולכל המשפחה. מחיר כרטיס: 40 שקל.
מתי ואיפה? החל מ-29 לחודש ולאורך כל חנוכה, בכל בתי הקולנוע בארץ.
ג'ים ונהג הקטר. צילום: פילמהאוס
הפנינג לכל המשפחה עם כלבים וסוסים
העמותה לרכיבה וכלבנות טיפולית חוגגת 30 שנה להקמתה ביום חוויתי הכולל פעילויות עם סוסים וכלבים, פעילויות יצירה, מופע להטוטן, ליטוף ומשחק עם כלבי העמותה, רכיבה על פוני ונסיעה בכרכרה.
מחיר כרטיס: 20 שקלים לילד, 10 שקלים למבוגר. רכיבה על פוני או על כרכרה: 10 שקלים. כל ההכנסות מהאירוע קודש לעמותה.
מתי ואיפה? רביעי, 5.12, 10:00 – 16:00 העמותה לרכיבה וכלבנות טיפולית בישראל, דרך הלורד תל מונד.
הפנינג סוסים וכלבים בתל מונד